CELEX: 32015D0278
Language: da
Date: 2015-02-18 00:00:00
Title: Kommissionens gennemførelsesafgørelse (EU) 2015/278 af 18. februar 2015 om ændring af afgørelse 2010/221/EU for så vidt angår nationale foranstaltninger til forebyggelse af indslæbning af visse vanddyrsygdomme til dele af Irland, Finland og Det Forenede Kongerige (meddelt under nummer C(2015) 791)  EØS-relevant tekst

20.2.2015   
            
            
               DA
            
            
               Den Europæiske Unions Tidende
            
            
               L 47/22
            
         KOMMISSIONENS GENNEMFØRELSESAFGØRELSE (EU) 2015/278
   af 18. februar 2015
   om ændring af afgørelse 2010/221/EU for så vidt angår nationale foranstaltninger til forebyggelse af indslæbning af visse vanddyrsygdomme til dele af Irland, Finland og Det Forenede Kongerige
   
      
         (meddelt under nummer C(2015) 791)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 43, stk. 2, og
   ud fra følgende betragtninger:
   
               (1)
            
            
               Kommissionens afgørelse 2010/221/EU (2) giver visse medlemsstater mulighed for, med henblik på at forebygge indslæbning af visse sygdomme i deres område, at stille særlige krav til markedsføring og import af sendinger af vanddyr, hvis de enten har påvist, at hele deres område eller visse afgrænsede områder er frie for sådanne sygdomme, eller har indført et udryddelses- eller overvågningsprogram med dette formål.
            
         
               (2)
            
            
               Ifølge afgørelse 2010/221/EU betragtes de medlemsstater og dele heraf, som er opført i bilag I, som frie for de sygdomme, der er anført i nævnte bilag. Ved nævnte afgørelse godkendtes endvidere de udryddelsesprogrammer, som visse medlemsstater har indført for de områder og sygdomme, der er anført i afgørelsens bilag II. Ved afgørelsen godkendtes også de programmer for overvågning af ostreid herpesvirus 1 μνar (OsHV-1 μνar), som visse medlemsstater har indført for de områder, der er anført i afgørelsens bilag III.
            
         
               (3)
            
            
               I bilag I til beslutning 2010/221/EU er følgende områder i Det Forenede Kongerige for øjeblikket opført som værende frie for ostreid herpesvirus 1 μνar (OsHV-1 μνar): Storbritannien, bortset fra Whitstable Bay i Kent, Blackwater Estuary i Essex, Poole Harbour i Dorset, Larne Lough i Nordirland og Guernsey.
            
         
               (4)
            
            
               Det Forenede Kongerige har meddelt Kommissionen, at OsHV-1 μνar også er blevet påvist hos stillehavsøsters fra River Crouch i Essex. Der er her tale om et nyt udbrud af OsHV-1 μνar i et område af Storbritannien, som for øjeblikket er erklæret frit for sygdommen. Den geografiske afgrænsning af områder i Det Forenede Kongerige med godkendte nationale foranstaltninger, som er opført i bilag I til beslutning 2010/221/EU, bør derfor ændres.
            
         
               (5)
            
            
               Det Forenede Kongerige har også meddelt Kommissionen, at angivelsen af den geografiske afgrænsning af de områder i Nordirland, som er erklæret frie for OsHV-1 μvar i bilag I til beslutning 2010/221/EU, ikke er i overensstemmelse med landets erklæring. Den korrekte afgrænsning skal være: »Nordirland med undtagelse af Dundrum Bay, Killough Bay, Lough Foyle, Carlingford Lough og Strangford Lough«. Bilag I bør derfor ændres i overensstemmelse hermed.
            
         
               (6)
            
            
               De finske indlandsområder er opført i bilag II til afgørelse 2010/221/EU som områder med et godkendt udryddelsesprogram for bakteriel nyresygdom (BKD).
            
         
               (7)
            
            
               Ved afgørelse 2010/221/EU godkendes derfor en række nationale foranstaltninger i Finland, der gælder for flytning af sendinger af modtagelige arter af akvakulturdyr til de pågældende områder. I henhold til artikel 3, stk. 2, i denne afgørelse gælder tilladelsen til at anvende de nationale foranstaltninger dog kun indtil den 31. december 2015, fordi man derved får mulighed for at genoverveje, om de er hensigtsmæssige.
            
         
               (8)
            
            
               Finland har meddelt Kommissionen, at det har besluttet at fjerne BKD fra listen over vanddyrsygdomme, som det er obligatorisk at bekæmpe og udrydde i Finland. Denne beslutning trådte i kraft den 1. december 2014. Derfor har Finland fra denne dato ikke haft et udryddelsesprogram for BKD, som er godkendt i henhold til artikel 43 i direktiv 2006/88/EF, og som gælder for hele eller dele af landet. Som følge deraf bør oplysningerne om Finland i bilag II til afgørelse 2010/221/EU udgå, og denne ændring bør gælde fra den 1. december 2014.
            
         
               (9)
            
            
               I bilag III til afgørelse 2010/221/EU er der for øjeblikket opført syv områder i Irland med et godkendt overvågningsprogram for ostreid herpesvirus 1 μνar (OsHV-1 μνar).
            
         
               (10)
            
            
               Irland har meddelt Kommissionen, at der er påvist OsHV-1 μvar i et af disse segmenter, nemlig Askeaton Bay i segment 6. Den geografiske afgrænsning af segment 6 i oplysningerne om Irland i bilag III til afgørelse 2010/221/EU bør derfor ændres.
            
         
               (11)
            
            
               Afgørelse 2010/221/EU bør derfor ændres i overensstemmelse hermed.
            
         
               (12)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag I, II og III til beslutning 2010/221/EU erstattes af teksten i bilaget til nærværende beslutning.
   Artikel 2
   Denne afgørelse træder i kraft den 1. december 2014.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 18. februar 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 328 af 24.11.2006, s. 14.
   
      (2)  Kommissionens afgørelse 2010/221/EU af 15. april 2010 om godkendelse af nationale foranstaltninger til begrænsning af virkningerne af visse sygdomme hos akvakulturdyr og vildtlevende vanddyr i overensstemmelse med artikel 43 i Rådets direktiv 2006/88/EF (EUT L 98 af 20.4.2010, s. 7).
   
      BILAG
      »
            BILAG I
            
               Medlemsstater og områder heraf, der betragtes som frie for de sygdomme, der er opført i tabellen, og hvis nationale foranstaltninger til forebyggelse af indslæbning af disse sygdomme er godkendt, jf. artikel 43, stk. 2, i direktiv 2006/88/EF
            
            
                        Sygdom
                     
                     
                        Medlemsstat
                     
                     
                        Kode
                     
                     
                        Geografisk afgrænsning af det område, der er omfattet af godkendte nationale foranstaltninger
                     
                  
                        Forårsviræmi hos karper (SVC)
                     
                     
                        Danmark
                     
                     
                        DK
                     
                     
                        Hele landet
                     
                  
                        Irland
                     
                     
                        IE
                     
                     
                        Hele landet
                     
                  
                        Ungarn
                     
                     
                        HU
                     
                     
                        Hele landet
                     
                  
                        Finland
                     
                     
                        FI
                     
                     
                        Hele landet
                     
                  
                        Sverige
                     
                     
                        SE
                     
                     
                        Hele landet
                     
                  
                        Det Forenede Kongerige
                     
                     
                        UK
                     
                     
                        Hele Det Forenede Kongerige
                        Guernsey, Jersey og Isle of Man
                     
                  
                        Bakteriel nyresygdom (BKD)
                     
                     
                        Irland
                     
                     
                        IE
                     
                     
                        Hele landet
                     
                  
                        Det Forenede Kongerige
                     
                     
                        UK
                     
                     
                        Nordirland
                        Guernsey, Jersey og Isle of Man
                     
                  
                        Infektiøs pankreasnekrose (IPN)
                     
                     
                        Finland
                     
                     
                        FI
                     
                     
                        De finske indlandsområder
                     
                  
                        Sverige
                     
                     
                        SE
                     
                     
                        De svenske indlandsområder
                     
                  
                        Det Forenede Kongerige
                     
                     
                        UK
                     
                     
                        Isle of Man
                     
                  
                        Infektion med Gyrodactylus salaris (GS)
                        
                     
                     
                        Irland
                     
                     
                        IE
                     
                     
                        Hele landet
                     
                  
                        Finland
                     
                     
                        FI
                     
                     
                        Tenojokis og Näätämönjokis afvandingsområder; afvandingsområderne for Paatsjoki, Tuulomajoki og Uutuanjoki betragtes som stødpudezoner
                     
                  
                        Det Forenede Kongerige
                     
                     
                        UK
                     
                     
                        Hele Det Forenede Kongerige
                        Guernsey, Jersey og Isle of Man
                     
                  
                        Ostreid herpesvirus 1 μνar (OsHV-1 μνar)
                     
                     
                        Det Forenede Kongerige
                     
                     
                        UK
                     
                     
                        Storbritannien med undtagelse af Whitestable Bay i Kent, Blackwater Estuary og River Crouch i Essex og Poole Harbour i Dorset
                        Nordirland med undtagelse af Dundrum Bay, Killough Bay, Lough Foyle, Carlingford Lough og Strangford Lough
                        Guernsey
                     
                  
         
            BILAG II
            
               Medlemsstater og dele heraf, som har indført udryddelsesprogrammer for visse sygdomme hos akvakulturdyr, og hvis nationale foranstaltninger til bekæmpelse af disse sygdomme er godkendt, jf. artikel 43, stk. 2, i direktiv 2006/88/EF
            
            
                        Sygdom
                     
                     
                        Medlemsstat
                     
                     
                        Kode
                     
                     
                        Geografisk afgrænsning af det område, der er omfattet af godkendte nationale foranstaltninger
                     
                  
                        Bakteriel nyresygdom (BKD)
                     
                     
                        Sverige
                     
                     
                        SE
                     
                     
                        De svenske indlandsområder
                     
                  
                        Infektiøs pankreasnekrose (IPN)
                     
                     
                        Sverige
                     
                     
                        SE
                     
                     
                        De svenske kystområder
                     
                  
         
            BILAG III
            
               Medlemsstater og områder, som har indført programmer for overvågning af ostreid herpesvirus 1 μνar (OsHV-1 μνar), og hvis nationale foranstaltninger til bekæmpelse af denne sygdom er godkendt, jf. artikel 43, stk. 2, i direktiv 2006/88/EF
            
            
                        Sygdom
                     
                     
                        Medlemsstat
                     
                     
                        Kode
                     
                     
                        Geografisk afgrænsning af områder med godkendte nationale foranstaltninger (medlemsstater, zoner og segmenter)
                     
                  
                        Ostreid herpesvirus 1 μνar (OsHV-1 μνar)
                     
                     
                        Irland
                     
                     
                        IE
                     
                     
                        Segment 1: Sheephaven Bay
                        Segment 2: Gweebara Bay
                        Segment 3: Killala Bay, Broadhaven Bay og Blacksod Bay
                        Segment 4: Streamstown Bay
                        Segment 5: Bertraghboy Bay og Galway Bay
                        Segment 6: Poulnasharry Bay
                        Segment 7: Kenmare Bay
                     
                  «